min Raadighed ; foruden den Hjælp, de ogsaa i andre Henseender 
have ydet mig, have de navnlig givet mig værdifulde Oplysninger 
om mange af de i det Folgende omtalte Fugles Udbredning ogsaa 
udenfor Camposlandet, tildeels i Egne, som jeg selv ikke har 
besogt, og selvfølgelig er Lund anfort som Kilde overalt, hvor 
jeg har benyttet hans Optegnelser. 
Foruden Lunds og mine egne Samlinger har jeg natur¬ 
ligvis ogsaa benyttet de Oplysninger, som kunne hentes hos andre 
Naturforskere, der have bereist nogle af de samme Egne, og navn¬ 
lig da hos Spix, Ménétriés og Burmeister*). Men da 
en Fortegnelse som den, der her skal meddeles, kun kan faae 
nogen Værd gjennem sin Paalidelighed , saa har jeg, naar min 
egen Erfaring ikke slog til, fra tidligere Forfattere i Reglen kun 
optaget saadanne Fugle, om hvilke det udtrykkeligt er anfort, 
at de ere samlede netop i de Egne, hvorom Talen er. Naar 
der om en eller anden Fugl kun foreligger saadanne i en vis 
ubestemt Almindelighed holdte Angivelser, som t. Ex. at den 
har hjemme i „Minas Geraes a , har jeg, hvis jeg ellers ingen 
Grund har havt til at optage den, foretrukket at udelade den; 
tbi de meget forskjellige physiske Forhold i de forskjellige 
Dele af denne Provinds betinge, som vi ville faae at see, 
en ikke ringe Forskjel ogsaa i Floraen og Faunaen paa de for¬ 
skjellige Steder, og hvis man alene paa Grund af en i saa 
almindelige Udtryk holdt Stedsangivelse vilde henfore en vis 
Fugl til Camposfaunaen, vilde man ofte være udsat for at 
tage betydelig Feil. Ligesaa lidt har jeg i Almindelighed op¬ 
taget Arter, som vedkommende Forfattere fortælle, at de kun 
have seet flyvende i Luften eller siddende i Træerne; kun med 
*) Ogsaa A. de Saint-Hilaire har fra sine vidtstrakte Reiser i Bra¬ 
silien hjembragt betydelige ornithologiske Samlinger, der tilfaldt Pariser¬ 
museet, og som utvivlsomt vilde kunne ydet megen Oplysning ogsaa 
om de her omtalte Egnes Fauna, dersom der var blevet givet en For¬ 
tegnelse over dem, men dette er desværre ikke skeet, og det er kun 
med Hensyn til ganske enkelte Fugle, der findes omtalte i hans Reise- 
værk, at jeg har kunnet hente Underretning hos ham. 
